
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1834 

9 Δεκεμβρίου 2004 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Τροποποίηση της υπ’ αριθμ. 15536/Γ5-1710/16.12.2003 
υπουργικής απόφασης όπως ισχύει «Ανάθεση, έγκρι¬ 
ση, προκήρυξη και κατανομή των δαπανών διενέρ- 
γειαςτης στατιστικής έρευνας Οικογενειακών Προϋ¬ 
πολογισμών (ΕΟΠ), έγκριση χρησιμοποίησης στατι¬ 


στικών οργάνων και καθορισμός αμοιβής τους». 1 

Τροποποίηση του άρθρου 149 του Κώδικα Τροφίμων 

και Ποτών «Νερό». 2 

Συγκρότηση του Διοικητικού Συμβουλίου του Οργανι¬ 
σμού Επιμόρφωσης των Εκπαιδευτικών (Ο.ΕΠ.ΕΚ.). 3 
Καθορισμός νέων εισιτηρίων στις εταιρείες παροχής 
συγκοινωνιακού έργου. 4 


Αντικατάσταση της υπ’ αριθμ. Α/47838/3626/7.8.2003 
(Β' 1175) απόφασης του Υπουργού Μεταφορών και 
Επικοινωνιών «Καθορισμός του τύπου και του περιε¬ 
χομένου του ηλεκτρονικά αναγνώσιμου σήματος 
των Ε.Δ.Χ. αυτοκινήτων, καθώς και της διαδικασίας 
των όρων, των προϋποθέσεων και των φορέων χο¬ 


ρήγησης και ανανέωσης αυτού» όπως ισχύει. 5 

Σύσταση Δημοτικής Επιχείρησης με την επωνυμία 
«Δημοτική Επιχείρηση Κοινωνικής Μέριμνας Πει¬ 
ραιά» (ΔΕΚΟΜΕΠ) στο Δήμο Πειραιά. 6 

Σύσταση Νομικού Προσώπου με την επωνυμία «43η Σχο¬ 
λική Επιτροπή του 7ου Γυμνασίου Δήμου Νίκαιας».. 7 


ΑΠΟΦΑΣΕΙ Σ 

Αριθ. 15219/Γ5-1768 (1) 

Τροποποίηση της υπ’ αριθμ. 15536/Γ5-1710/16.12.2003 
υπουργικής απόφασης όπως ισχύει «Ανάθεση, έγκρι¬ 
ση, προκήρυξη και κατανομή των δαπανών διενέργει¬ 
ας της στατιστικής έρευνας Οικογενειακών Προϋπο¬ 
λογισμών (ΕΟΠ), έγκριση χρησιμοποίησης στατιστι¬ 
κών οργάνων και καθορισμός αμοιβής τους». 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α.του Ν.Δ. 3627/1956 "περίοργανώσεωςτης ΕΣΥΕ" και 
των Π.Δ. 1143/1980 «περί οργανισμού της ΕΣΥΕ» και 
226/2000 "Οργανισμός της Γ. Γ. ΕΣΥΕ" 


β. του Π.Δ. 81/21.3.2002 (ΦΕΚ 57/τ.Α' 21.3.2002) με θέ¬ 
μα: "Συγχώνευση των Υπουργείων Εθνικής Οικονομίας 
και Οικονομικών στο Υπουργείο Οικονομίας και Οικονο¬ 
μικών" 

γ.τουΝ. 1558/85 «περί Κυβερνήσεως και Κυβερνητικών 
Οργάνων», του άρθρου 27 του Ν. 2081/1992 και του άρ¬ 
θρου 1 του Ν. 2469/1997 

ζδ. του άρθρου 9του Ν. 2392/96 "πρόσβαση της Γ ενικής 
Γραμματείας Εθνικής Στατιστικής Υπηρεσίας της Ελλά¬ 
δος (Γ. Γ. ΕΣΥΕ) σε διοικητικές πηγές και διοικητικά αρ¬ 
χεία, Επιτροπή Στατιστικού Απορρήτου, ρύθμιση θεμά¬ 
των διενέργειας απογραφών και στατιστικών εργασιών, 
καθώς και θεμάτων της Γ. Γ. ΕΣΥΕ" 

ε. του άρθρου 22του Ν. 2362/1995 "περί Δημοσίου Λο¬ 
γιστικού Ελέγχου των δαπανών του Κράτους και άλλες 
διατάξεις" 

στ. του άρθρου 7 της 14650/ΔΙΟΕ 85/17.3.2004 (ΦΕΚ 
519/τ.Β'/17.3.2004) απόφασης του Πρωθυπουργού και 
του Υπουργού Οικονομίας και Οικονομικών "Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών" 

ζ. την αριθμ. 15536/Γ5-1710/16.12.2003 υπουργική 
απόφαση με θέμα: "Ανάθεση, έγκριση, προκήρυξη και κα¬ 
τανομή των δαπανών της στατιστικής έρευνας Οικογενει¬ 
ακών Προϋπολογισμών (ΕΟΠ), έγκριση χρησιμοποίησης 
στατιστικών οργάνων και καθορισμός αμοιβής τους" και 
την 8177/Γ5-938/23.06.2004 υπουργική απόφαση τροπο¬ 
ποίηση και συμπλήρωση αυτής. 

2. Το γεγονός ότι από τις διατάξεις της παρούσας από¬ 
φασης προκαλείται συνολική επιπλέον δαπάνη για τα οι¬ 
κονομικά έτη 2004, 2005 σε βάρος του κρατικού προϋπο¬ 
λογισμού, ποσού τριακοσίων δέκα πέντε χιλιάδων ευρώ 
(315.000,00 €) περίπου, η οποία θα βαρύνειτις πιστώσεις 
του ειδικού φορέα 23-750 των ΚΑΕ 0711, 0871 και 5252, 
αποφασίζουμε: 

Τροποποιούμετην υπ’ αριθμ. 15536/Γ5-1710/16.12.2003 
υπουργική απόφαση όπως ισχύει αυξάνοντας κατά δύο χι¬ 
λιάδες διακόσια τριάντα τρία (2.333) τον αριθμό των ερω¬ 
τηματολογίων της έρευνας των οποίων η συλλογή θα γίνει 
από υπαλλήλους της Γ.Γ. ΕΣΥΕ και κατά τετρακόσια (400) 
τον αριθμό των ερωτηματολογίων η συλλογή των οποίων 
θα γίνει από ιδιώτες - συνεργάτες. 

Κατά τα λοιπά ισχύουν οι αποφάσεις 15536/Γ5-1710 / 
16.12.2003 και 8177/Γ5-938/23.6.2004 ως έχουν. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς 9 Δεκεμβρίου 2004 

Ο ΥΠΟΥΡΓΟΣ 

Γ. ΑΛΟΓΟΣΚΟΥΦΗΣ 
-♦- 

Αριθ. 437/2004 (2) 

Τροποποίηση του άρθρου 149του Κώδικα Τροφίμων και 
Ποτών «Νερό». 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. - Το έγγραφο της Διεύθυνσης Τροφίμων του Γενικού 
Χημείου του Κράτους αριθ. 811/2003. 

2. - Το εδάφιο δ της παρ. 8 του άρθρου 6 του Νόμου 
4328/1929 (Φ.Ε.Κ. 272/Α/1929) «Περί συστάσεως Γενικού 
Χημείου του Κράτους», όπως αντικαταστάθηκε από την 
παράγραφο 6του άρθρου 11 του Νόμου 2343/95, (Φ.Ε.Κ. 
211/Α/11.10.1995). 

3. - Το άρθρο 4 του Διατάγματος της 31ης Οκτωβρίου 
1929 «Περί κανονισμού της λειτουργίας και των εργασιών 
του Ανωτάτου Χημικού Συμβουλίου» (Φ.Ε.Κ. 391/Α/1929). 

4. - Το άρθρο 1 του Νόμου 115/1975 «Περί τροποποιή- 
σεως διατάξεων τινών του Ν. 4328/1929» (Φ.Ε.Κ. 
172/Α/1975). 

5. - Την απόφαση 1078204/927/0006 Α/6.8.1992 «Περιο¬ 
ρισμός Συλλογικών Οργάνων του Υπουργείου Οικονομι¬ 
κών» των Υπουργών Προεδρίας και Οικονομικών» (Φ.Ε.Κ. 
517/Β/1992). 

6. - Την υπ’ αριθμ. 14650/ΔΙΟΕ85/17.3.2004 (Φ.Ε.Κ. 
519/Β/17.3.2004) Κοινή Απόφαση του Πρωθυπουργού και 
του Υπουργού Οικονομίας και Οικονομικών «Καθορισμός 
αρμοδιοτήτων των Υφυπουργών Οικονομίας και Οικονο¬ 
μικών». 

7. - Τις διατάξεις του άρθρου 29 Α του Ν. 1558/1985 
(Φ.Ε.Κ. 137/Α/1985) όπως το άρθρο αυτό προστέθηκε με 
το άρθρο 27 του Ν. 2081/1992 (Φ.Ε.Κ. 154/Α/1992) και 
αντικαταστάθηκε από το άρθρο 1 παρ. 2α του Ν. 
2469/1997 (38 Α) και το γεγονός ότι από την παρούσα 
απόφαση δεν προκαλείται δαπάνη σε βάρος του Κρατι¬ 
κού Προϋπολογισμού, αποφασίζουμε: 

Εγκρίνουμε την απόφαση αριθμ. 437/2004 του Ανωτά¬ 
του Χημικού Συμβουλίου, η οποία ελήφθη κατά τη συνε¬ 
δρίαση της 23/9/2004 και η οποία έχει ως ακολούθως: 

ΓΕΝΙΚΟ ΧΗΜΕΙΟ ΤΟΥ ΚΡΑΤΟΥΣ 
ΑΝΩΤΑΤΟ ΧΗΜΙΚΟ ΣΥΜΒΟΥΛΙΟ 

Εγκρίνουμε την τροποποίηση του άρθρου 149 παρά¬ 
γραφος 4, εδάφια α' και στ'του Κώδικα Τροφίμων και Πο¬ 
τών ως εξής: Εδάφιο α': «Ο πάγος που προσφέρεται στην 
κατανάλωση για οποιαδήποτε χρήση και αν προορίζεται, 
με εξαίρεση τις χρήσεις που μνημονεύονται στο Π.Δ. 
412/94 (Φ.Ε.Κ. 232/Α/27.12.1994), πρέπει να παρασκευά¬ 
ζεται από πόσιμο νερό». 

Εδάφιο στ': «Οι οργανοληπτικοί χαρακτήρες και τα ανα¬ 
λυτικά στοιχεία του πάγου καθώς και του νερού μετά την 
τήξη του, πρέπει να είναι ίδια με εκείνα του νερού, από το 
οποίο παρασκευάστηκε αυτός». 

Ο ΠΡΟΕΔΡΟΣ Η ΓΡΑΜΜΑΤΕΑΣ 

ΝΙΚ. ΧΑΤΖΗΧΡΗΣΤΙΔΗΣ ΕΛ. ΠΑΛΛΑΡΗ 

ΤΑ ΜΕΛΗ: Δ. Μαντέλης, Ν. Κατσίμπας, Δ. Μπόσκου, Α. 
Παπαθανασίου, Κ. Αυγουστάκης, Γ. Σιαμαντάς, Β. Τσου¬ 
καλάς, I. Γαγλίας. 


Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2004 

Ο ΥΦΥΠΟΥΡΓΟΣ 

ΑΔΑΜ ΡΕΓΚΟΥΖΑΣ 
-*- 

Αριθ. Φ.908/135118/Η (3) 

Συγκρότηση του Διοικητικού Συμβουλίου του Οργανι¬ 
σμού Επιμόρφωσης των Εκπαιδευτικών (Ο.ΕΠ.ΕΚ.). 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 6παρ. 3 και 4του Ν.2986/2002 «Οργάνω¬ 
ση των Περιφερειακών Υπηρεσιών Πρωτοβάθμιας και Δευ¬ 
τεροβάθμιας Εκπαίδευσης... και άλλες διατάξεις» (Α' 24). 

β) Του άρθρου 29 Ατού Ν. 1558/1985 (Α' 137) όπως αυτό 
προσετέθη με το άρθρο 27του Ν. 2081/1992 (Α' 154) και αντι- 
καταστάθηκε μετο άρθρο 1 παρ. 2 ατού Ν.2464/1997 (Α'38). 

2. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

3. Τα υπ’ αριθμ. 2112/9.11.2004, 2113/9.11.2004, 
2114/9.11.2004 και 2178/15.11.2004 έγγραφατου Υπουρ¬ 
γείου Εθνικής Παιδείας και Θρησκευμάτων. 

4. Το υπ’ αριθμ. 9139/24.11.2004 έγγραφο του Παιδα¬ 
γωγικού Ινστιτούτου (Π.Ι.). 

5. Το υπ’ αριθμ. 647/19.11.2004 έγγραφο του Κέντρου 
Εκπαιδευτικής Έρευνας (Κ.Ε.Ε.). 

6. Το υπ’ αριθμ. 1428/10.11.2004 έγγραφο της Ομο¬ 
σπονδίας Λειτουργών Μέσης Εκπαίδευσης (Ο.Λ.Μ.Ε.). 

7. Το υπ’ αριθμ. 1469/12.11.2004 έγγραφο της Διδα¬ 
σκαλικής Ομοσπονδίας Ελλάδας (Δ.Ο.Ε.). 

8. Το υπ’ αριθμ. 9392/16.11.2004 έγγραφο τής Ομο¬ 
σπονδίας Ιδιωτικών Εκπαιδευτικών Λειτουργών Ελλάδας 
(Ο.Ι.Ε.Λ.Ε.), αποφασίζουμε: 

1. Συγκροτούμε το Διοικητικό Συμβούλιο του Οργανι¬ 
σμού Επιμόρφωσης των Εκπαιδευτικών (Ο.ΕΠ.ΕΚ.) και 
ορίζουμε τα μέλη αυτού, ως ακολούθως: 

α) Κανελλοπούλου - Μαντζιαφού Μαρία, τέως Γ ενική Δι¬ 
ευθύντρια του Υπουργείου Υγείας και Κοινωνικής Αλλη¬ 
λεγγύης, ως Πρόεδρο. 

β) Μακρή - Μπότσαρη Ευανθία, Αντιπρόεδρο του Παι¬ 
δαγωγικού Ινστιτούτου και Πρόεδρο του Τμήματος Επι¬ 
μόρφωσης και Αξιολόγησηςτου ιδίου Ινστιτούτου μεανα- 
πληρώτρια την Καγκά Ευαγγελία, Σύμβουλο του Παιδα¬ 
γωγικού Ινστιτούτου. 

γ) Καζαντζή Παναγιώτη, Αναπληρωτή Καθηγητή του 
Πανεπιστημίου Πατρών με αναπληρωτή την Πολυχρονο- 
πούλου Σταυρούλα, Καθηγήτριατου Πανεπιστημίου Αθη¬ 
νών, μέλη του Δ.Σ. εκπροσώπους του Κέντρου Εκπαιδευ¬ 
τικής Έρευνας. 

δ) Ραγκούση Νικόλαο, Εκπαιδευτικό, τέως Πάρεδρο 
του Παιδαγωγικού Ινστιτούτου, με αναπληρωτή τον Χα- 
τζόπουλο Κωνσταντίνο, Καθηγητή του Δημοκρίτειου Πα¬ 
νεπιστημίου Θράκης. 

ε) Βρύνα Φωτεινή, Εκπαιδευτικό, με αναπληρωτή τον Κα- 
τσώρχη Θεόδωρο, Καθηγητή του Πανεπιστημίου Αθηνών. 

στ) Γεώργα Δημήτριο, Εκπαιδευτικό, με αναπληρωτή 
τον Βαμβακά Κωνσταντίνο, Εκπαιδευτικό, εκπροσώπους 
της Ομοσπονδίας Λειτουργών Μέσης Εκπαίδευσης. 

ζ) Μπράτη Δημήτριο, Εκπαιδευτικό, με αναπληρωτή τον 
Παληγιάννη Βασίλειο, Εκπαιδευτικό, εκπροσώπους της 
Διδασκαλικής Ομοσπονδίας Ελλάδας. 

η) Παπαντωνόπουλο Κωνσταντίνο, Εκπαιδευτικό, με 
αναπληρωτή την Παπαδημητρίου Ηλεκτρα, Εκπαιδευτικό 
εκπροσώπους της Ομοσπονδίας Ιδιωτικών Εκπαιδευτι¬ 
κών Λειτουργών Ελλάδας. 

2. Η θητεία των μελών του Διοικητικού Συμβουλίου του 
Οργανισμού είναι τριετής. 

Γραμματέας αυτού ορίζεται η Λιόντου Αθηνά υπάλλη¬ 
λος κλ. ΤΕ2 Υπομηχανικών της Κ.Υ. του ΥΠΕΠΘ αποσπα¬ 
σμένη στον Οργανισμό Επιμόρφωσης των Εκπαιδευτικών 
(Ο.ΕΠ.ΕΚ.) 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Νοεμβρίου 2004 

Η ΥΠΟΥΡΓΟΣ 

ΜΑΡΙΕΤΤΑ ΠΑΝΝΑΚΟΥ 
-♦- 

Αριθ. Α-71472/6182 (4) 

Καθορισμός νέων εισιτηρίων στις εταιρείες παροχής 
συγκοινωνιακού έργου. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

Ι.Τις διατάξεις: 

α. του Ν.2669/1998 «Οργάνωση και λειτουργία των 
Αστικών Συγκοινωνιών στην περιοχή Αθηνών-Πειραιώς 
και Περιχώρων» (Α'283), όπως ισχύει. 

β. του άρθρου 14, παραγρ.3, περ.β του Ν. 2867/2000 
«Οργάνωση και λειτουργία τηλεπικοινωνιών και άλλες 
διατάξεις» (Α'273) 

γ.του άρθρου 29Ατου Ν.1558/1985, όπως προστέθηκε 
το άρθρο αυτό με το άρθρο 27 του Ν.2081/1992 (ΑΊ54), 
όπως αντικαταστάθηκε με το άρθρο 1,παρ.2α του 
Ν.2469/1997 (Α'38). 

δ. της ΠΥΣ 99/1990 « Κατάργηση των δελτίων ελευθέ- 
ρας κυκλοφορίας και μειωμένης τιμής εισιτηρίων στις 
αστικές και υπεραστικές συγκοινωνίες» (ΑΊ09), που εκ- 
δόθηκε άπαξ κατ'εξουσιοδότηση του άρθρου 64 του Ν. 
1892/1990 « Για τον εκσυγχρονισμό και την ανάπτυξη και 
άλλες διατάξεις» (ΑΊ 01). 

2. Τις υπ’ αριθμ. Α-35885/2869/30.6.2004 «Καθορισμός 
τιμής εβδομαδιαίου εισιτηρίου» και Α-36184/2905/ 
30.6.2004 1»Καθορισμός κομίστρων της ΤΡΑΜ ΑΕ» απο¬ 
φάσεις μας. 

3. Τις αποφάσεις μας υπ’ αριθμ.: 36776/23/10.1.2000 
«Καθορισμός τιμολογιακής πολιτικής ΟΑΣΑ για το 2000» 
(Β'80), με την οποία καθιερώθηκε το «ΗΜΕΡΗΣΙΟ ΕΙΣΙΤΗ¬ 
ΡΙΟ», Α-59839/4422/9.10.2004 «Καθορισμός τιμής εισιτη¬ 
ρίου γραμμής ΑΘΗΝΑ-ΣΑΡΩΝΙΔΑ» (ΒΊ500), Α-67213/ 
4717/26.10.2001 «Καθορισμός τιμής εισιτηρίου των νέων 
γραμμών του ΟΑΣΑ από και προς το το νέο αεροδρόμιο 
«ΕΛΕΥΘΕΡΙΟΣ ΒΕΝΙΖΕΛΟΣ» στα Σπάτα» (ΒΊ400), 


Α-69569/6357/16.11.2001 «Στρογγυλοποίηση τιμών κομί¬ 
στρων ΟΑΣΑ σε ΕΥΡΩ» (ΒΊ604) καθώς και την Α- 
64795/5625/128.11.2004 «Καθορισμός κομίστρου ΑΜΕΛ 
για μετακινήσεις από και προς το Διεθνές Αεροδρόμιο 
Αθηνών «ΕΛΕΥΘΕΡΙΟΣ ΒΕΝΙΖΕΛΟΣ» και αντίστροφα 
(ΒΊ714). 

3. Την υπ’ αριθμ. 1383/7.12.2004 αποφάση του ΔΣ του 
ΟΑΣΑ. 

4. Το υπ’ αριθμ. 15413/ΓΕΔΧΕ/ΔΟΚ/8.12.2004 έγγραφο 
του ΟΑΣΑ ΑΕ. 

5. Το γεγονός ότι, από τις διατάξεις της απόφασης αυ¬ 
τής, δεν προκαλείται δαπάνη σε βάρος του προϋπολογι¬ 
σμού του ΟΑΣΑ, αποφασίζουμε: 

1. Καθορίζουμε νέα εισιτήρια γιατις Εταιρείες Παροχής 
Συγκοινωνιακού Έργουτης Πρωτεύουσας (ΕΘΕΛ, ΗΣΑΠ, 
ΗΛΠΑΠ, ΤΡΑΜ, ΑΜΕΛ και ΠΡΟΑΣΤΙΑΚΟ ΣΙΔΗΡΟΔΡΟ¬ 
ΜΟ), ως εξής: 

1 α. Καθιερώνεται νέο εισιτήριο με τιμή 1,00 €, χρονικής 
διάρκειας 90 λεπτών από την πρώτη και μοναδική ακύρω¬ 
σή του κατά την πρώτη επιβίβαση. Το εισιτήριο αυτό θα 
ισχύει για όλα τα Αστικά Συγκοινωνιακά Μέσα (ΕΘΕΛ, ΗΛ¬ 
ΠΑΠ,ΗΣΑΠ,ΑΜΕΛ ΤΡΑΜ) και στον Προαστιακό Σιδηρό¬ 
δρομο για τη γραμμή μέχρι Δουκίσσης Πλακεντίας και 
αντίστροφα μέχρι το Σταθμό Λαρίσης, ενώ δεν θα ισχύει 
στις ειδικές γραμμές προς Αεροδρόμιο «ΕΛΕΥΘΕΡΙΟΣ 
ΒΕΝΙΖΕΛΟΣ» και στη λεωφορειακή γραμμή της Σαρωνί- 
δας. 

Το αντίστοιχο μειωμένο με τιμή 0,50 €, θα ισχύει γιατις 
κατηγορίες επιβατών που δικαιούνται μειωμένο κόμι¬ 
στρο. 

1 β. Καθιερώνεται νέο εισιτήριο με τιμή 0,70 €, χρονικής 
διάρκειας 90 λεπτών από την πρώτη και μοναδική ακύρω¬ 
σή του κατά την πρώτη επιβίβαση. Το εισιτήριο αυτό θα 
ισχύει για μετακινήσεις με λεωφορεία , τρόλεϋ και τραμ 
των φορέων ΕΘΕΛ, ΗΛΠΑΠ και ΤΡΑΜ , ενώ δεν θα ισχύει 
στις ειδικές γραμμές θχρΓβεε της ΕΘΕΛ προς Αεροδρό¬ 
μιο «ΕΛΕΥΘΕΡΙΟΣ ΒΕΝΙΖΕΛΟΣ» και στη λεωφορειακή 
γραμμή της ΕΘΕΛ «ΑΘΗΝΑ-ΣΑΡΩΝΙΔΑ». 

Το αντίστοιχο μειωμένο με τιμή 0,40 €, θα ισχύει γιατις 
κατηγορίες επιβατών που δικαιούνται μειωμένο κόμι¬ 
στρο. 

2. Τροποποιούμε την υπ'αριθμ. Α-35885/2869/ 
30.6.2004 απόφασή μας «Καθορισμός εβδομαδιαίου εισι¬ 
τηρίου», ως εξής: 

Το εβδομαδιαίο εισιτήριο των 10,00 € θα ισχύει σε όλα 
τα μέσα αρμοδιότητας ΟΑΣΑ (ΕΘΕΛ,ΗΛΠΑΠ, ΗΣΑΠ, 
ΑΜΕΛ, ΤΡΑΜ) και στον ΠΡΟΑΣΤΙΑΚΟ ΣΙΔΗΡΟΔΡΟΜΟ, 
για το τμήμα της γραμμής του από το Σταθμό Λαρίσης 
έως το Σταθμό Δουκίσσης Πλακεντίας, ενώ δεν θα ισχύει 
στις γραμμές θχρΓβεε της ΕΘΕΛ που εξυπηρετούν το Αε¬ 
ροδρόμιο «ΕΛΕΥΘΕΡΙΟΣ ΒΕΝΙΖΕΛΟΣ» και στη γραμμή 
της ΕΘΕΛ «ΑΘΗΝΑ-ΣΑΡΩΝΙΔΑ», καθώς και στο τμήμα 
της γραμμής της ΑΜΕΛ και του Προαστιακού από το 
Σταθμό Δουκίσσης Πλακεντίας έως το Αεροδρόμιο 
«ΕΛΕΥΘΕΡΙΟΣ ΒΕΝΙΖΕΛΟΣ». 

3. Τροποποιούμε τις παρ. 3 και 4 της υπ’ αριθμ. Α- 
36184/2905/30.6.2004 απόφασής μας «Καθορισμός κομί¬ 
στρων της ΤΡΑΜ ΑΕ», ως εξής: 

3. Η μηνιαία κάρτα των 38,00 € θα ισχύει σε όλα τα μέσα 
αρμοδιότητας ΟΑΣΑ (ΕΘΕΛ, ΗΛΠΑΠ, ΗΣΑΠ, ΤΡΑΜ, 
ΑΜ ΕΛ εκτός από το τμήμα της γραμμής της ΑΜ ΕΛ από το 
Σταθμό Δουκίσσης Πλακεντίας έως το Αεροδρόμιο) κα- 

θώς και στον ΠΡΟΑΣΤΙΑΚΟ ΣΙΔΗΡΟΔΡΟΜΟ για το τμήμα 
της γραμμής του από το Σταθμό Λαρίσης έως το Σταθμό 
Δουκίσσης Πλακεντίας. 

Τα αντίστοιχα ισχύουν και για τη μειωμένη κάρτα των 
19,00 €. 

4. Η ετήσια κάρτα των 380,00 €, θα ισχύει σε άλατα μέ¬ 
σα αρμοδιότητας ΟΑΣΑ (ΕΘΕΛ,ΗΛΠΑΠ,ΗΣΑΠ,ΤΡΑΜ 
ΑΜΕΛ (εκτός από το τμήμα της γραμμής ΑΜΕΛ από το 
Σταθμό Δουκίσσης Πλακεντίας έως το Αεροδρόμιο) κα¬ 
θώς και στον ΠΡΟΑΣΤΙΑΚΟ ΣΙΔΗΡΟΔΡΟΜΟ, για το τμή¬ 
μα της γραμμής του από το Σταθμό Λαρίσης έως το Σταθ¬ 
μό Δουκίσσης Πλακεντίας. 

4α. Καθιερώνεται ημερήσιο εισιτήριο αξίας 3,00 € και 
ισχύος 24 ωρών από την πρώτη και μοναδική ακύρωσή 
του κατά την πρώτη επιβίβαση στα Συγκοινωνιακά Μέσα 
Μεταφοράς. Το ημερήσιο εισιτήριο θα ισχύει για όλα τα 
μέσα αρμοδιότητας ΟΑΣΑ (ΕΘΕΛ,ΗΛΠΑΠ,ΗΣΑΠ,ΤΡΑΜ, 
ΑΜΕΛ (εκτός από το τμή μα της ΑΜ ΕΛ από το Σταθ μό Δου - 
κίσσης Πλακεντίας έως το Αεροδρόμιο) καθώς και στον 
ΠΡΟΑΣΤΙΑΚΟ ΣΙΔΗΡΟΔΡΟΜΟ, για το τμήμα της γραμ¬ 
μής του από το Σταθμό Λαρίσης έως το Σταθμό Δουκίσ¬ 
σης Πλακεντίας. 

4β. Διατηρείται το εισιτήριο των 2,90 €, για τις γραμμές 
ΕχρΓθ58 της ΕΘΕΛ του Αεροδρομίου «ΕΛΕΥΘΕΡΙΟΣ ΒΕ- 
ΝΙΖΕΛΟΣ», για μία και μόνο διαδρομή από ή προς το Αε¬ 
ροδρόμιο. 

Καθιερώνεται εισιτήριο μειωμένης τιμής 1,50 €, για 
τους δικαιούχους μειωμένου κομίστρου. 

5. Επεκτείνεται η ισχύς των εισιτηρίων του ΠΡΟΑΣΤΙΑ- 
ΚΟΥ και της ΑΜΕΛ, με τιμές από 3,00 € και άνω ,τα οποία 
θα ισχύουν και για μετακινήσεις με όλα τα Συγκοινωνιακά 
Μέσα της Γεωγραφικής περιοχής ευθύνης ΟΑΣΑ, χρονι¬ 
κής διάρκειας 90 λεπτών από την πρώτη και μοναδική 
ακύρωσή τους κατά την πρώτη επιβίβαση. 

Το αντίστοιχο μειωμένο θα ισχύει για τις κατηγορίες επι¬ 
βατών που δικαιούνται μειωμένο κόμιστρο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2004 

οι ΥΠΟΥΡΓΟΙ 

ΟΙΚΟΝΟΜΙΑΣ & ΟΙΚΟΝΟΜΙΚΩΝ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΑΛΟΓΟΣΚΟΥΦΗΣ Μ. ΛΙΑΠΗΣ 

-♦- 

Αριθ.Α-ΟΙΚ. 67123/5763 (5) 

Αντικατάσταση της υπ’ αριθμ. Α/47838/3626/7.8.2003 (Β' 
1175) απόφασης του Υπουργού Μεταφορών και Επι¬ 
κοινωνιών «Καθορισμός του τύπου και του περιεχομέ¬ 
νου του ηλεκτρονικά αναγνώσιμου σήματος των 
Ε.Δ.Χ. αυτοκινήτων, καθώς και της διαδικασίας των 
όρων, των προϋποθέσεων και των φορέων χορήγησης 
και ανανέωσης αυτού» όπως ισχύει. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις: 

α. Της παραγράφου 4 του άρθρου 5 του Ν. 3109/2003 
(Α' 38) «Ρύθμιση θεμάτων επιβατηγών δημόσιας χρήσης 
αυτοκινήτων και άλλες διατάξεις». 

β.του άρθρου 29Ατου Ν. 1558/85 «Κυβέρνηση και Κυ¬ 
βερνητικά Όργανα», όπως αυτό προστέθηκε με το άρθρο 


27του Ν. 2081/92 (Α' 154) και αντικαταστάθηκε με την πα¬ 
ράγραφο 2ατου άρθρου 1 του Ν. 2469/97 (Α' 138), 

2. Την υπ’ αριθμ. 18674/4176/26.3.2004 (Β' 535) κοινή 
απόφαση του Πρωθυπουργού και του Υπουργού Μετα¬ 
φορών και Επικοινωνιών «Ανάθεση αρμοδιοτήτων του 
Υπουργού Μεταφορών και Επικοινωνιών στον Υφυπουρ¬ 
γό Μεταφορών και Επικοινωνιών». 

3. Την υπ’ αριθμ. Α/47838/3626/2003 (Β' 1175) απόφαση 
του Υπουργού Μεταφορών και Επικοινωνιών, όπως αυτή 
τροποποιήθηκε με τις υπ’ αριθμ. Α-ΘΙΚ./69399/5207/2004 
(Β' 31) και Α-ΟΙΚ./19250/1381/13.5.2004 (Β' 872) όμοιες 
«Καθορισμός του τύπου και του περιεχομένου του ηλε¬ 
κτρονικού αναγνώσιμου σήματος των Ε.Δ.Χ. αυτοκινήτων, 
καθώς και της διαδικασίας, των όρων, των προϋποθέσεων 
και των φορέων χορήγησης και ανανέωσης αυτού». 

4. Την αναγκαιότητα ελέγχου της νόμιμης κυκλοφορίας 
των Ε.Δ.Χ. αυτοκινήτων οχημάτων με συστήματα προηγ¬ 
μένης τεχνολογίας και τη δυνατότητα λειτουργικής δια¬ 
σύνδεσης πληροφοριακών συστημάτωντου ΥΠΜΕ με άλ¬ 
λους φορείς, με σκοπό την συστηματική ανταλλαγή δε¬ 
δομένων και Οη ϋηθ ενημέρωση για την βελτίωση των 
διαδικασιών ελέγχου και γενικότερα την αποτελεσματι¬ 
κότερη εκτέλεση του έργου των. 

5. Το γεγονός ότι από τις διατάξεις της απόφασης αυ¬ 
τής δενπροκαλείται δαπάνη σε βάρος του Κρατικού Προ¬ 
ϋπολογισμού, αποφασίζουμε: 

Άρθρο 1. 

Σύστημα Χορήγησης Ηλεκτρονικού Σήματος 

1. Γ ενική Περιγραφή Συστήματος 

Κάθε Ε.Δ.Χ. αυτοκίνητο φέρει ειδικό ηλεκτρονικό σήμα 
τύπου Αυτοκόλλητης Ηλεκτρονικής Ετικέτας (ηλεκτρονι¬ 
κή ετικέτα). 

Φορέας Χορήγησης Ηλεκτρονικού Σήματος ορίζεται η 
Πανελλήνια Ομοσπονδία Ιδιοκτητών Ταξί και Αγοραίων 
(Π.Ο.Ε.Ι.Α.Τ.Α.),που στη συνέχεια θα αναφέρεταιως «Φο¬ 
ρέας Χορήγησης». 

Η αξία του ηλεκτρονικού αναγνώσιμου σήματος, καθο¬ 
ρίζεται από το φορέα χορήγησης, επιβαρύνει τον ιδιοκτή¬ 
τη του Ε.Δ.Χ. αυτοκινήτου και καταβάλλεται σε κάθε πε¬ 
ρίπτωση χορήγησης ή ανανέωσης αυτού. 

Ο Φορέας Χορήγησης Ηλεκτρονικού Σήματος (Φορέας 
Χορήγησης) υποχρεούται με δική του ευθύνη: 

(α) Να προμηθεύεται, να χορηγεί και να εγκαθιστά σε 
άλατα Ε.Δ.Χ. αυτοκίνητα ειδικό ηλεκτρονικό σήμα τύπου 
Αυτοκόλλητης Ηλεκτρονικής Ετικέτας (ηλεκτρονική ετι¬ 
κέτα) . 

(β) Να εγκαταστήσει και να λειτουργεί Πληροφορικό 
σύστημα (ΠΣ) με Σχεσιακό Σύστημα Βάσης Δεδομένων 
(ΒΔ), ώστε μηχανογραφικά να παρακολουθεί την χορή¬ 
γηση και εγκατάσταση των ηλεκτρονικών ετικετών στα 
Ε.Δ.Χ. αυτοκίνητα. 

(γ) Να ανταλλάσσει ηλεκτρονικά αρχεία με το Υπουρ¬ 
γείο Μεταφορών και Επικοινωνιών. 

(δ) Ναπαρέχει στα Εξουσιοδοτημένα για τον έλεγχο όρ¬ 
γανα (Φορείς Ελέγχου), κατάλληλες τερματικές συσκευές 
και πρόσβαση στα αρχεία της ΒΔ που τηρεί στο ΠΣ. 

(ε) Να παρέχει την συνδρομή του για την κατάλληλη εκ¬ 
παίδευση του προσωπικού των Φορέων Ελέγχου στη χρή- 

ση των τερματικών συσκευών, ώστε να είναι σε θέση να 
πραγμα-τοποιούν ελέγχους αυτοκινήτων Ε.Δ.Χ. στο δρόμο. 

(στ) Να λαμβάνει όλα τα απαραίτητα μέτρα για την συ¬ 
ντήρηση και διαχείριση των συστημάτων από ειδικευμένο 
προσωπικό, τη λειτουργία τους από κατάλληλα εκπαι¬ 
δευμένους χρήστες καιτέλος την επαρκή φύλαξη τωνχώ- 
ρων εγκατάστασης ώστε να επιτυγχάνεται η μέγιστη δια¬ 
θεσιμότητα και ασφάλεια των συστημάτων και των δεδο¬ 
μένων. 

2. Βασικές αρχές λειτουργίας ΠΣ και τερματικών συ¬ 
σκευών 

Το ΠΣ και οι τερματικές συσκευές τηρούν τις ακόλου¬ 
θες βασικές αρχές κατά τη λειτουργία τους: 

(α) Τηρείται σύστημα πρόσβασης με διακριτούς ρό¬ 
λους και εξουσιοδοτημένους χρήστες. 

(β) Κάθε εξουσιοδοτημένος χρήστης του ΠΣ και των 
τερματικών συσκευών έχει προσωπικό κωδικό πρόσβα¬ 
σης (Ιορίη) και κωδικό ασφαλείας (ραεεννοΓά). 

(γ) Όλες οι ενέργειες, δημιουργίας νέας εγγραφής, με¬ 
ταβολής εγγραφής και διαγραφής σε αρχεία του συστή¬ 
ματος (ΠΣ και τερματικές συσκευές), καταγράφονται τη¬ 
ρώντας το είδος ενέργειας, τα στοιχεία του χρήστη, την 
ημερομηνία και την ώρα. 

3. Τηρούμενα αρχεία απάτη ΒΔτου ΠΣ 

Ο Φορέας Χορήγησης οφείλει να τηρεί ΒΔ με τα ακό¬ 
λουθα: 

(α) Αρχείο «Αυτοκίνητα Ε.Δ.Χ. του Φορέα Χορήγησης», 
που μεριμνά ώστε να είναι συγχρονισμένο και συνεπές με 
το αντίστοιχο αρχείο «Αυτοκίνητα Ε.Δ.Χ.» που παρέχεται 
από το Υπουργείο Μεταφορών και Επικοινωνιών και περι- 
γράφεται στο άρθρο 3 παράγραφος 2) [Υποχρέωση 
ανταλλαγής αρχείων του Φορέα Χορήγησης με το 
Υπ.Μ.Ε.(α)]. Το περιεχόμενο του αρχείου «Αυτοκίνητα 
Ε.Δ.Χ. του Φορέα Χορήγησης» είναι: ο μοναδικός μηχα¬ 
νογραφικός κωδικός αριθμός δικαιώματος αυτοκινήτου 
Ε.Δ.Χ. του Υπ.Μ.Ε., αριθμός κυκλοφορίας οχήματος, 
αριθμός πλαισίου οχήματος, το εργοστάσιο κατασκευής 
και ο τύπος του οχήματος, το ονοματεπώνυμο του ιδιο¬ 
κτήτη, η ημερομηνία μεταβολής και η ώρα συστήματος 
Υπ.Μ.Ε., η ημερομηνία και η ώρα δημιουργίας της εγγρα¬ 
φής στη ΒΔτου ΠΣτου Φορέα Χορήγησης. 

Ο Φορέας χορήγησης δεσμεύεται για τη χρήση του αρ¬ 
χείου «Αυτοκίνητα Ε.Δ.Χ. του Φορέα Χορήγησης» μόνο 
για ανάγνωση χωρίς να δημιουργεί νέες, να μεταβάλει εί¬ 
τε να διαγράφει υφιστάμενες εγγραφές. 

(β) Αρχείο «Αποδιδόμενες Ηλεκτρονικές Ετικέτες» με 
τα ακόλουθα τηρούμενα στοιχεία: Ο κωδικός αριθμός 
ταυτότητας (ταυτοτικός αριθμός) της ηλεκτρονικής ετι¬ 
κέτας που αποδίδεται, ο μοναδικός μηχανογραφικός κω¬ 
δικός αριθμός δικαιώματος αυτοκινήτου Ε.Δ.Χ. του 
Υπ.Μ.Ε., ο αριθμός κυκλοφορίας και ο αριθμός πλαισίου 
του οχήματος στο οποίο έγινε η τοποθέτηση, ημερομηνία 
και ώρα τοποθέτησης, στοιχεία εγκαταστάτη, ημερομη¬ 
νία και ώρα δημιουργίας της εγγραφής, στοιχεία χρήστη 
ΠΣ. 

(Υ) Αρχείο «Ανενεργές Ηλεκτρονικές Ετικέτες» με τα 
ακόλουθα τηρούμενα στοιχεία: ταυτοτικός αριθμός ηλε¬ 
κτρονικής της ετικέτας που καταργήθηκε, ημερομηνία 
και ώρα δημιουργίας της εγγραφής, στοιχεία χρήστη ΠΣ, 
(δ) Αρχείο «Έλεγχοι από Φορέα Ελέγχου» με τα ακό¬ 
λουθα τηρούμενα στοιχεία: Δεδομένα από το αρχείο 


«Αποδιδόμενες Ηλεκτρονικές Ετικέτες» του ΠΣ όπως αυ¬ 
τά ανακτούνται την ώρα του ελέγχου με βάση τον ταυτο- 
τικό αριθμό ηλεκτρονικής ετικέτας που αναγνώνεται από 
την τερματική συσκευή (ταυτοτικός αριθμός ηλεκτρονι¬ 
κής ετικέτας που αποδόθηκε, ο μοναδικός μηχανογραφι¬ 
κός κωδικός αριθμός δικαιώματος αυτοκινήτου Ε.Δ.Χ. 
του Υπ.Μ.Ε., ο αριθμός κυκλοφορίας και ο αριθμός πλαι¬ 
σίου του οχήματος στο οποίο έγινε η τοποθέτηση, η ημε¬ 
ρομηνία και η ώρα τοποθέτησης, τα στοιχεία εγκαταστά- 
τη), καθώς και τα δεδομένα που καταχωρούνται από το 
χρήστη της τερματικής συσκευής (στοιχεία μελών Φορέα 
Ελέγχου, ημερομηνία ελέγχου, ώρα ελέγχου, τοποθεσία 
ελέγχου, αριθμός κυκλοφορίας οχήματος, αριθμός πλαι¬ 
σίου οχήματος, ταυτοτικός αριθμός ηλεκτρονικής ετικέ¬ 
τας, κείμενο παρατηρήσεων, ημερομηνία και ώρα δημι¬ 
ουργίας της εγγραφής, στοιχεία χρήστη τερματικής συ¬ 
σκευής, αποτέλεσμα ελέγχου, κείμενο παρατηρήσεων). 

(ε) Αρχείο «Εξουσιοδοτημένοι χρήστες» με τα ακόλου¬ 
θα τηρούμενα στοιχεία: προσωπικός αριθμός χρήστη 
(υεβΓ Ιά.), Ονοματεπώνυμο, Ημερομηνία εξουσιοδότη¬ 
σης, Ημερομηνία ανάκλησης εξουσιοδότησης. 

Άρθρο 2. 

Περιγραφή Ηλεκτρονικής Ετικέτας 

Περιγραφή ηλεκτρονικής ετικέτας και τρόπος χορήγη¬ 
σης και εγκατάστασης 

(α) Η αυτοκόλλητη ηλεκτρονική ετικέτα θα πρέπει να εί¬ 
ναι τεχνολογίας Βαάίο ΡΓθηυθηογ ΙάθπΙίίίοαΙίοπ (ΒΡΙϋ 
139 )· 

(β) Η ηλεκτρονική ετικέτα φέρει μοναδικό και αναλλοί¬ 
ωτο κωδικό αριθμό ταυτότητας. Αυτός ο μοναδικός ταυ¬ 
τοτικός αριθμός της ηλεκτρονικής ετικέτας πρέπει να εί¬ 
ναι αναγνώσιμος μέσω κατάλληλης ηλεκτρονικής διάτα¬ 
ξης, από απόσταση μερικών εκατοστών του μέτρου. Δεν 
είναι αναγκαία η κρυπτογράφηση των στοιχείων της ηλε¬ 
κτρονικής ετικέτας. 

Κατά την χορήγηση της ηλεκτρονικής ετικέτας στο 
Ε.Δ.Χ. αυτοκίνητο, με μέριμνα του Φορέα Χορήγησης 
εκτελούνταιτα ακόλουθα: 

- Ελέγχεται αν κάθε ηλεκτρονική ετικέτα να φέρει μονα¬ 
δικό και αναλλοίωτο κωδικό αριθμό ταυτότητας, 

- Διαπιστώνεται η συνέπεια των αναγραφομένων στην 
άδεια κυκλοφορίας του οχήματος μετά στοιχεία του οχή¬ 
ματος (αριθμό κυκλοφορίας, αριθμό πλαισίου, εργοστά¬ 
σιο κατασκευής κλπ.). 

- Διαπιστώνεται η συνέπεια των αναγραφομένων στην 
άδεια κυκλοφορίας του οχήματος μετά δεδομένα (αριθ¬ 
μός κυκλοφορίας και αριθμός πλαισίου, εργοστάσιο κα¬ 
τασκευής κλπ.), που περι-έχονται στο αρχείο «Αυτοκίνητα 
Ε.Δ.Χ. του Φορέα Χορήγησης» το οποίο τηρείται στη ΒΔ 
του ΠΣ και περιγράφεται στην παράγραφο 3) του άρθρου 
1. [Τηρούμενα αρχεία από τη ΒΔ του ΠΣ]. 

- Δημιουργείται νέα εγγραφή στο αρχείο «Αποδιδόμε¬ 
νες Ηλεκτρονικές Ετικέτες» που τηρείται στη ΒΔ του ΠΣ 
και περιγράφεται στην παράγραφο 3) του άρθρου 1. [Τη¬ 
ρούμενα αρχεία απάτη ΒΔτου ΠΣ]. 

(γ) Η ηλεκτρονική ετικέτα κατά την εγκατάστασή της, 
επικολλάται εντός του οχήματος και επί του εμπρόσθιου 
ανεμοθώρακα (παρμπρίζ). Μετά την εγκατάστασης της 
ηλεκτρονικής ετικέτας στο όχημα κάθε προσπάθεια απο¬ 
κόλλησης προκαλεί την καταστροφή της. 

(δ) Σε περίπτωση απώλειας ή καταστροφής της ηλε¬ 
κτρονικής ετικέτας, είτε αλλαγής βασικών στοιχείων της 

άδειας κυκλοφορίας του Ε.Δ.Χ. αυτοκινήτου, όπως ο 
αριθμός κυκλοφορίας ή ο αριθμός πλαισίου, η υφιστάμε¬ 
νη ηλεκτρονική ετικέτα θεωρείται άκυρη, οπότε ο ιδιο¬ 
κτήτης υποχρεούταιεντός εφτά (7) εργασίμωνημερώννα 
προσέλθει στο Φορέα Χορήγησης προκειμένου να εγκα¬ 
τασταθεί στο Ε.Δ.Χ. αυτοκίνητο νέα ηλεκτρονική ετικέτα. 
Στην περίπτωση αυτή, δημιουργείται εγγραφή στο αρ¬ 
χείο «Ανενεργές Ηλεκτρονικές Ετικέτες» που τηρείται στη 
ΒΔ του ΠΣ και περιγράφεται στην παράγραφο 3) του άρ¬ 
θρου 1. [Τηρούμενα αρχεία από τη ΒΔτου ΠΣ], 

Άρθρο 3. 

Τερματικές συσκευές και τρόπος ελέγχου οχημάτων. 

1. Περιγραφή τερματικών συσκευών και λειτουργιών 
κατά τον έλεγχο αυτοκινήτων Ε.Δ.Χ. 

Οι τερματικές συσκευές είναι τεχνολογίας υπολογιστή 
χειρός (ΡοοΚθΙ ΡΟ) και με ενσωματωμένες ή κατάλληλα 
προσαρμοσμένες πρόσθετες ηλεκτρονικές διατάξεις πα¬ 
ρέχουν λειτουργίες ανάγνωσης ηλεκτρονικών ετικετών 
(ΒΕΙϋ-ΓθεάθΓ) και διασύνδεσης με δίκτυο κινητής τηλε¬ 
φωνίας (ΘΡΒ3). Οι λειτουργίες που πρέπει να εκτελούν 
είναι: 

(α) Ανάγνωση του ταυτοτικού αριθμού της ηλεκτρονι¬ 
κής ετικέτας που βρίσκεται εγκατεστημένη σε Ε.Δ.Χ. αυ¬ 
τοκίνητο, που βρίσκεται σε στάση. 

(β) Ανάκληση δεδομένων μέσω ασφαλούς σύνδεσης με 
το δίκτυο κινητής τηλεφωνίας, τα οποία τηρούνται στη ΒΔ 
του ΠΣ και που σχετίζονται με τον ταυτοτικό αριθμό που 
αναγνώστηκε από την ηλεκτρονική ετικέτα (λειτουργία 
(α). Τα δεδομένα αυτά είναι η εγγραφή του αρχείου «Απο¬ 
διδόμενες Ηλεκτρονικές Ετικέτες» και τυχόν ημερομηνία 
και ώρα ακύρωσης της ετικέτας από το αρχείο «Ανενεργές 
Ηλεκτρονικές Ετικέτες», όπως περιγράφονται στο άρθρο 
1 παρ. 3. Παρέχεται επίσης η δυνατότητα ανάκλησης δε¬ 
δομένων είτε από το αρχείο «Αυτοκίνητα Ε.Δ.Χ. του Φορέα 
Χορήγησης» είτε από το αρχείο «Αποδιδόμενες Ηλεκτρο¬ 
νικές Ετικέτες» με βάση τον αριθμό κυκλοφορίας ή τον 
αριθμό πλαισίου του ελεγχόμενου Ε.Δ.Χ. αυτοκινήτου. 

Όλα τα δεδομένα εμφανίζονται στην οθόνη του φορη¬ 
τού τερματικού προς επισκόπηση. 

(γ) Καταχώρηση από το χειριστή της τερματικής συ¬ 
σκευής επιπρόσθετων στοιχείωνπου αφορούντον έλεγχο 
του Ε.Δ.Χ. αυτοκινήτου (όπως: στοιχεία μελών του Φορέα 
Ελέγχου, ημερομηνία, ώρα, τοποθεσία, αριθμό κυκλοφο¬ 
ρίας οχήματος και αριθμό πλαισίου οχήματος, αποτέλε¬ 
σμα ελέγχου, κείμενο παρατηρήσεων) και αποστολή των 
δεδομένων, (που ανακλήθηκαν ή καταχωρήθηκαν από τον 
χειριστή), μέσω ασφαλούς σύνδεσης με το δίκτυο κινητής 
τηλεφωνίας, ώστε να δημιουργηθεί εγγραφή στο αρχείο 
«Έλεγχοι από Φορέα Ελέγχου», που τηρείται στη ΒΔ του 
ΠΣ και περιγράφεται στην παράγραφο 3) του άρθρου 1. 
[Τηρούμενα αρχεία από τη ΒΔτου ΠΣ]. 

2. Υποχρέωση ανταλλαγής αρχείων του Φορέα Χορή¬ 
γησης με το Υπ.Μ.Ε. 

(α).(ι). Το Υπουργείο Μεταφορών και Επικοινωνιών τη¬ 
ρεί στη διάθεση του Φορέα Χορήγησης ενημερωμένο 
αντίγραφο του αρχείου «Αυτοκίνητα Ε.Δ.Χ.» με το ακό¬ 
λουθο περιεχόμενο: Μοναδικός μηχανογραφικός κωδι¬ 
κός αριθμός δικαιώματος αυτοκινήτου Ε.Δ.Χ. του 
Υπ.Μ.Ε., αριθμός κυκλοφορίας οχήματος, αριθμός πλαι¬ 
σίου του οχήματος, εργοστάσιο κατασκευής, τύπος οχή¬ 
ματος, ονοματεπώνυμο ιδιοκτήτου, ημερομηνία μεταβο¬ 
λής και ώρα συστήματος Υπ.Μ.Ε. 


(β) Ο Φορέας Χορήγησης υποβάλει στο Υπουργείο Μετα¬ 
φορών και Επικοινωνιών ενημερωμένα αντίγραφα των αρ¬ 
χείων «Αποδιδόμενες Ηλεκτρονικές Ετικέτες», «Ανενεργές 
Ηλεκτρονικές Ετικέτες» και «Έλεγχοι από Φορέα Ελέγχου», 
«Εξουσιοδοτημένοι χρήστες», που τηρεί στη ΒΔτου ΠΣ. 

(γ) Τα ανωτέρω αρχεία: 

- λαμβάνει ο Φορέας Χορήγησης από το Υπουργείο 
(παρ. α) και 

- υποβάλλει ο Φορέας Χορήγησης στο Υπουργείο (παρ. 
β), μέσω ασφαλούς σύνδεσης στο διαδίκτυο και σύμφω¬ 
να με τα ισχύοντα πρότυπα διαλειτουργικότητας (ΧΜΙ_, 
30ΑΡ-\Λ/θό3θΓνίοθ5). Σε περίπτωση αστοχίας της επικοι¬ 
νωνίας η διακίνηση των αρχείων μπορεί να γίνεται σε ημε¬ 
ρήσια βάση με οπτικά ή μαγνητικά μέσα, από ειδικά εξου¬ 
σιοδοτημένα άτομα από το Φορέα Χορήγησης. 

Άρθρο 4. 

Χρόνος εφαρμογής του μέτρου. 

Τα Ε.Δ.Χ. οχήματα υποχρεούνται από 01.012005 έως 
31.05.2005 να εφοδιασθούν με ηλεκτρο-νικά αναγνώσιμο 
σήμα, σύμφωνα με το πρόγραμμα, που θα ανακοινώσει ο 
Φορέας Χορήγησης. Μετά την... θα αφαιρούνται η άδεια 
κυκλοφορίας και οι κρατικές πινακίδες, θα διαβιβάζονται 
στη νομαρχιακή υπηρεσία Μεταφορών και Επικοινωνιών, 
όπου η έδρατου οχήματος και θα επιστρέφονται, εφόσον 
προσκομισθεί βεβαίωση του Φορέα Χορήγησης ότι χορη¬ 
γήθηκε ηλεκτρονικά αναγνώσιμο σήμα. 

Άρθρο 5. 

Από την έναρξη ισχύος της παρούσας καταργούνται οι 
υπ’ αριθμ. Α/47838/3626/7.8.2003 (ΒΊ175), Α/ΟΙΚ/5207/ 

5.1.2004 (Β' 31) αποφάσεις του Υπουργού Μεταφορών 
και Επικοινωνιών και η υπ’ αριθμ. Α/ΟΙΚ/19250/1381/ 

13.5.2004 (Β' 872) απόφαση του Υφυπουργού Μεταφο¬ 
ρών και Επικοινωνιών. 

Η ισχύς της απόφασης αυτής αρχίζει από την δημοσί¬ 
ευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2004 

Ο ΥΦΥΠΟΥΡΓΟΣ 

Α.ΝΕΡΑΝΤΖΗΣ 
-♦- 

Αριθ. 07/ΔΤΑ/16525 (6) 

Σύσταση Δημοτικής Επιχείρησης με την επωνυμία «Δη¬ 
μοτική Επιχείρηση Κοινωνικής Μέριμνας Πειραιά» 
(ΔΕΚΟΜΕΠ) στο Δήμο Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9του Ν.2503/1997 (ΦΕΚ 107/Α730-5-1997). 

2. Τις διατάξεις των άρθρων 277-284, 291 και 304 του 
Π.Δ. 410/1995 (ΦΕΚ231/Α'). 

3. Τις διατάξεις του Ν. 2539/1997 «Συγκρότηση της 
Πρωτοβάθμιας Τοπικής Αυτοδιοίκησης». 

4. Την 545/2004 απόφαση του Δημοτικού Συμβουλίου 
περί ίδρυσης και λειτουργίας της Δημοτικής Επιχείρησης 

με την επωνυμία «Δημοτική Επιχείρηση Κοινωνικής Μέρι¬ 
μνας Πειραιά» (ΔΕΚΟΜΕΠ), αποφασίζουμε: 

1) Συστήνουμε Νομικό Πρόσωπο Ιδιωτικού Δικαίου που 
θα είναι αμιγώς Δημοτική Επιχείρηση Κοινωνικής Πρόνοιας 
και Μέριμναςτου Δήμου Πειραιά, με την επωνυμία «ΔΗΜΟ¬ 
ΤΙΚΗ ΕΠΙΧΕΙΡΗΣΗ ΚΟΙΝΩΝΙΚΗΣ ΜΕΡΙΜΝΑΣ ΠΕΙΡΑΙΑ» με 
συντομογραφία «Δ.Ε.ΚΟ.ΜΕ.Π.» η οποία στη συνέχεια θα 
αναφέρεται σαν επιχείρηση και η οποία θα διέπεται από τις 
διατάξεις των άρθρων 277-284,291 και 304του Π.Δ. 410/95 
και του σχεδίου I. Καποδίστριας (Νόμος 2539/1997). 

2}Σκοπός της Επιχείρησης είναι η παροχή υπηρεσιών 
κοινωνικής πρόνοιας και μέριμνας, σε όλες τις πληθυ- 
σμιακές ομάδες του Δήμου Πειραιά και ιδιαίτερα στις πιο 
ευάλωτες ομάδες του, όπως τα παιδιά οι ηλικιωμένοι, τα 
άτομα με ειδικές ανάγκες, οι γυναίκες, οι παλιννοστού- 
ντες, οιτσιγγάνοι κ.λ.π. 

Ειδικότερα στους σκοπούς της επιχείρησης συμπερι- 
λαμβάνονται οι εξής: 

• Η παροχή κάθε μορφής Υπηρεσιών Κοινωνικής Μέρι¬ 
μνας και Πρόνοιας σε Δημότες ή ομάδες δημοτών που 
χρήζουν αυτών. 

• Η Ανάληψη και συμμετοχή σε κάθε είδους προγράμ¬ 
ματα κοινωνικής Μέριμνας και Πρόνοιας, όπως στεγαστι- 
κά κ.λ.π. και η ανάληψη σχετικών πρωτοβουλιών για την 
πρόληψη και γενικότερα την αντιμετώπιση προβλημάτων 
ανεργίας, κοινωνικού αποκλεισμού, εγκληματικότητας, 
ξενοφοβίας και ρατσισμού. 

• Η εφαρμογή προγραμμάτων Προληπτικής Ιατρικής 
καθώς και προγραμμάτων που προστατεύουν και προά¬ 
γουν την υγεία και την ποιότητα ζωής. 

• Η δημιουργία Τράπεζας Αίματος. 

• Η προστασία των ομάδων που είναι ιδιαίτερα ευάλω¬ 
τες ή εκτεθειμένες σε κινδύνους θεομηνιών (καύσωνας 
κ.λ.π.). 

• Ο σχεδιασμός για την πρόληψη και αντιμετώπιση 
εκτάκτων αναγκών. 

• Η λειτουργία συμβουλευτικών σταθμών για παροχή 
πληροφοριών και βοήθειας σε δημότες. 

• Η εκτέλεση προγραμμάτων παροχής εξατομικευμέ- 
νων υπηρεσιών (βοήθεια στο σπίτι κ.λ.π.). 

• Η οργάνωση, διαχείριση και λειτουργία των Βαάγ 
Ραι·|<ίη95, Κέντρων Δημιουργικής Απασχόλησης Παιδιών, 
Γηροκομείων, Συμβουλευτικών και Ενημερωτικών Σταθ¬ 
μών καθώς και κάθε άλλης παρόμοιας δραστηριότητας 
στο Δήμο Πειραιά και στην ευρύτερη περιφέρεια σε συ¬ 
νεργασία με άλλους ΟΤΑή άλλες δημοτικές επιχειρήσεις. 

• Η δημιουργία υποδομής και υπηρεσιών ειδικών προ¬ 
διαγραφών για άτομα με ειδικές ανάγκες (ράμπες, χάρ¬ 
τες, συγκοινωνία, χώροι ψυχαγωγίας, άθλησης κ.λ.π.) 

• Η προώθηση και αξιοποίηση του εθελοντισμού. 

• Η τεκμηρίωση των προβλημάτων κοινωνικής μέρι¬ 
μνας με τη διενέργεια ειδικών δημοσκοπήσεων, ερευνών 
κ.λ.π. 

• Η υλοποίηση δραστηριοτήτων ευαισθητοποίησης 
του κοινού προβολής, διαφήμισης και εκδόσεων (επιστη¬ 
μονικών, πληροφοριακών κ.α) καθώς και η οργάνωση σε¬ 
μιναρίων, εκδηλώσεων κ.λ.π. 


• Η ίδρυση και εκμετάλλευση χώρων κατασκήνωσης, 
οαπιρίηρ, είτε για την εξυπηρέτηση των δημοτών, είτε για 
τη δημιουργία εσόδων. 

• Η εκπόνηση και εφαρμογή αξιοποίησης και διαχείρι¬ 
σης της κινητής και ακίνητης περιουσίας του Δήμου που 
προορίζεται για κοινωνικούς σκοπούς. 

• Η δημιουργία, λειτουργία και συμμετοχή σε ΙΕΚ, ΚΕΚ, 
ΚΕΣΥΥ, Κέντρα Ελευθέρων Σπουδών κ.α. καθώς και η 
συμμετοχή σε αντίστοιχα προγράμματα κατάρτισης. 

• Η συμβολή στην αντιμετώπιση ειδικών κοινωνικών 
προβλημάτων όπως διαχείριση Νεκροταφείων κ.λ.π. 

• Η παροχή ιατρικών υπηρεσιών και υπηρεσιών φύλα¬ 
ξης σε αδέσποτα ζώα. 

• Η ίδρυση κάθε μορφής εταιρειών καθώς και η συμμε¬ 
τοχή σε εταιρείες που έχουν συναφές αντικείμενο με τους 
σκοπούς της επιχείρησης. 

*Η συνεργασία με φορείς που δραστηριοποιούνται 
στοντομέατης κοινωνικής μέριμνας και πρόνοιας συμπε¬ 
ριλαμβανομένων μη κυβερνητικών οργανώσεων, συλλό¬ 
γων κ.λ.π. 

• Η Επιχείρηση μπορεί να αναθέτει, στο σύνολο ή κατά 
τμήματα, υπηρεσίες που αναλαμβάνει ή προγραμματίζει 
σε νομικά πρόσωπα δημοσίου ή ιδιωτικού δικαίου ή φυ¬ 
σικά πρόσωπα, συνεταιρισμούς, κοινωφελείς οργανι¬ 
σμούς κ.λ.π. 

• Η Επιχείρηση μπορεί να υποβάλλει και να υλοποιεί 
προγράμματα είτε να συμμετέχει σε δίκτυα επιστημονι¬ 
κής και τεχνικής συνεργασίας μέσα στα πλαίσια Ευρω¬ 
παϊκών πρωτοβουλιών και Ευρωπαϊκών χρηματοδοτικών 
μέσων. Επίσης μπορεί να συμμετέχει και να διαχειρίζεται 
προγράμματα και πρωτοβουλίες που εκπορεύονται και 
συγχρηματοδοτούνται από την Ευρωπαϊκή Ένωση και 
άλλους διεθνείς ή εθνικούς οργανισμούς. 

3. Η Επιχείρηση έχει έδρα το Δήμο Πειραιά. 

4. Η Επιχείρηση διοικείται από 11 μελές Διοικητικό Συμ¬ 
βούλιο που ορίζεται αντίστοιχα με τα αναπληρωματικά 
μέλη από το Δημοτικό Συμβούλιο του Δήμου. 

Η θητεία του Συμβουλίου ακολουθεί τη θητεία της Δη¬ 
μοτικής Αρχής. 

Α) Έξι (6) μέλη είναι αιρετοί εκπρόσωποι του Δήμου, 
ένας εκ των οποίων προέρχεται από τη μειοψηφία (Ν. 
2503/97 άρθρο ,11 παρ. 23) με ισάριθμους αναπληρωτές 
τους. 

Β) Ένα (1) μέλος είναι εκπρόσωπος του Ιατρικού Συλ¬ 
λόγου Πειραιά. 

Γ) Τέσσερα (4) μέλη είναι δημότες που έχουν γνώση ή 
εμπειρία σχετική με το αντικείμενο της επιχείρησης. 

Δ) Ένα (1) μέλος είναι εκπρόσωπος των εργαζομένων 
στην επιχείρηση, εάν απασχολεί πλέον των είκοσι (20). Αν 
οι εργαζόμενοι είναι λιγότεροι, στη Διοίκηση ορίζεται 
ένας ακόμη Δημότης. 

Ο Πρόεδρος και ο Αντιπρόεδρος ορίζονται από το Δη¬ 
μοτικό Συμβούλιο μεταξύ των μελώντου Διοικητικού Συμ¬ 
βουλίου της Επιχείρησης. Για την εκλογή και τη λειτουρ¬ 
γία του Διοικητικού Συμβουλίου της επιχείρησης ισχύουν 
γενικά τα οριζόμενα από τον Δημοτικό Κώδικα (Π.Δ. 
410/95) και το σχέδιο I. Καποδίστριας (Ν. 2539/1997). 

5. Η διάρκεια της Επιχείρησης ορίζεται στα 30 χρόνια 
και μπορεί να παραταθεί με απόφαση του Δημοτικού Συμ¬ 
βουλίου. 

6. Το μετοχικό κεφάλαιο της Επιχείρησης το οποίο θα 
καταβάλλίει ο Δήμος ανέρχεται στο ποσό των 100.000 €. 

7. Πόροι της Επιχείρησης είναι: 

-Τα έσοδα από τις προγραμματικές συμβάσεις τις οποί¬ 
ες θα υπογράψει με το Δήμο Πειραιά ή άλλα Νομικά Πρό¬ 
σωπα ΔΔ ή ΙΔ, την Πολιτεία για τις υπηρεσίες που θα πα¬ 
ρέχει προς τους Δημότες ή κατοίκουςτου Δήμου ή της ευ¬ 
ρύτερης περιοχής. 

-Τα έσοδα από παροχή υπηρεσιών. 

-Έσοδα από την ανάληψη επενδυτικών πρωτοβουλιών, 
τη χρήση των έργων των υπηρεσιών της και γενικά από 
την άσκηση των δραστηριοτήτων της. 

-Οι πρόσοδοι από την περιουσία της, κληρονομιές, ει¬ 
σφορές, δωρεές και επιχορηγήσεις από Δημόσιους και 
άλλους φορείς. 

-Τα έσοδα απάτη συμμετοχή της σε Ευρωπαϊκά ή Εθνι¬ 
κά προγράμματα και πρωτοβουλίες. 

-Τα έσοδα από Δημοτικά Τέλη και άλλες αρμοδιότητες 
του Δήμου που θα χορηγούνται με αποφάσεις Δημοτικού 
Συμβουλίου στην Επιχείρηση. 

8. Η Επιχείρηση διαλύεται: 

-Με απόφαση Δημοτικού Συμβουλίου του Δήμου που 
λαμβάνεται με την απόλυτη πλειοψηφία των μελών του 
και εγκρίνεται από τα αρμόδια όργανα της Πολιτείας. 

-Όταν λήξει ή δεν παραταθεί η διάρκεια της. 

-Όταν πτωχεύσει. 

Σε περίπτωση διάλυσης ακολουθεί η εκκαθάριση της 
Επιχείρησης που γίνεται κατά νόμο. Τα υπόλοιπα μετά την 
εκκαθάριση περιέρχονται στο Δήμο. 

9. Η συγκρότηση, λειτουργία και οι αρμοδιότητες των 
οργάνων Διοίκησης, η οργάνωση, η λειτουργία, η διαχεί¬ 
ριση και η εποπτεία της Επιχείρησης, διέπονται από τις 
σχετικές και τις Δημοτικές και Κοινοτικές διατάξεις του 
Π.Δ. 410/1995 και του Σχεδίου I. Καποδίστριας (Νόμος 
2539/1997). 

Από τις διατάξεις του παρόντος προκαλείται δαπάνη 
ύψους 25.695,77 € σε βάρος του προϋπολογισμού του 
έτους 2004 του Δήμου που θα καλυφθεί από το ίσο ποσό 
που έχει εγγράφει στον Κωδικό Εξόδων. Το αντικείμενο 
του οποίου μεταφέρεται για το επόμενο έτος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Νοεμβρίου 2004 

Ο Γενικός Γραμματέας Περιφέρειας 
ΧΑΡΑΛΑΜΠΟΣ ΜΑΝΙΑΤΗΣ 

- ♦ - 

Αριθ. 07/ΔΤΑ/οικ. 17445 (7) 

Σύσταση Νομικού Προσώπου με την επωνυμία « 43η Σχο¬ 
λική Επιτροπή του 7ου Γυμνασίου Δήμου Νίκαιας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 203 του Π.Δ/τος 410/1995. 

2. Τις διατάξεις του Ν. 2503/1997 « Περί Στελέχωσης 
Δ/σης , Οργάνωσης της Περιφέρειας κ.λ.π.». 

3. Την οικ. 16978/12.11.2003 απόφαση Γενικού Γραμ¬ 
ματέα Περιφέρειας Αττικής (ΦΕΚ 90 τ. Β'/23.1.2004)« πε¬ 
ρί μεταβίβασης αρμοδιοτήτων και εξουσίας υπογραφής 


ΜΕ ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ στον Γενικό Διευθυ¬ 
ντή Περιφέρεια «. 

4. Την οικ. 2559/28.1.1993 απόφασή μας με την οποία 
συστήθηκε η « 8η Σχολική Επιτροπή Δήμου Νίκαιας « στην 
οποία συμμετείχε το 7ο Γυμνάσιο Νίκαιας «. 

5. Την 548/2004 απόφαση του Δημοτικού Συμβουλίου 
Νίκαιας. 

6. Το γεγονός ότι το 7ο Γυμνάσιο θα στεγαστεί σε νέο 
κτίριο, αποφασίζουμε: 

Συστήνουμε Νέο Νομικό Πρόσωπο με την επωνυμία «43η 
Σχολική Επιτροπή του 7ου Γ υμνασίου Δήμου Νίκαιας». 

1. Σκοπός του Νομικού Προσώπου είναι: 

• Η διαχείριση των πιστώσεων που διατίθενται για τις 
λειτουργικές δαπάνες καθαριότητας, θέρμανσης , φωτι¬ 
σμού, ύδρευσης, τηλεφώνου, αποχέτευσης, αναλώσιμων 
υλικών κλ.π. 

• Η αμοιβή καθαριστριών. 

• Η εκτέλεση έργων για την επισκευή και συντήρηση 
σχολείων και του κάθε είδους εξοπλισμού τους. 

• Η εισήγηση προς την αντίστοιχη διεύθυνση Δευτερο¬ 
βάθμιας Εκπαίδευσης για τον εφοδιασμό από τον Οργα¬ 
νισμό Σχολικών Κτιρίων του σχολείου με έπιπλα και εξο- 
πλιστικά είδη και από το Υπουργείο Εθνικής Παιδείας και 
Θρησκευμάτων με βιβλία για τις αντίστοιχες σχολικές βι¬ 
βλιοθήκες. 

• Η διαχείριση των εσόδων από ενδεχόμενη εκμετά- 
λευση των σχολικών κυλικείων 

• Η λήψη κάθε άλλου μέτρου που κρίνεται αναγκαίο για 
την στήριξη της διοικητικής λειτουργίας της σχολικής μο¬ 
νάδας. 

2. Διοίκηση του Νομικού Προσώπου είναι: 

Το Νομικό Πρόσωπο διοικείται από δμελές Διοικητικό 
Συμβούλιο αποτελούμενο από: 

α) Έναν (1) εκπρόσωπο του Δήμου , ως Πρόεδρος . 

β) Τον Διευθυντή του 7ου Γυμνασίου. 

ε)Έναν (1) εκπρόσωπο του Συλλόγου Γονέων και Κηδε¬ 
μόνων. 

δ) Έναν (1) εκπρόσωποτων μαθητώντου 7ου Γ υμνασίου. 

ζ) Έναν δημότη. 

Η θητεία των μελών του Δ.Σ. ακολουθεί την Δημοτική 
περίοδο. 

Το Δ. Σ. εκλέγει Αντιπρόεδρο και Γραμματέα. 

3. Πόροι του Νομικού Προσώπου είναι: 

α) Η ετήσια επιχορήγηση του Κράτους και του Δήμου. 

β) Κάθε είδους εισφορές, δωρεές, κληρονομιές και κλη¬ 
ροδοσίες. 

γ) Εισπράξεις από το αντίτιμο των παρεχομένων πραγ¬ 
μάτων ή υπηρεσιών. 

δ) Πρόσοδοι από την περιουσία του. 

Ε) Κάθε άλλη νόμιμη πρόσοδος. 

4. Το Νομικό Πρόσωπο εκπροσωπείται στα Δικαστήρια 
από κάθε Δημόσια Αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον Αντιπρόεδρο. 

Από την παρούσα απόφαση δεν προκαλείται δαπάνη σε 
βάρος του προϋπολογισμού του Δήμου Νίκαιας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Νοεμβρίου 2004 

Με εντολή Γ ενικού Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΟΣ ΔΗΜΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




